Portálunknak toxikológus nyilatkozott az iszapról
Kihypozták a Marcalt. Portálunk dr. Zacher Gábor fõorvossal beszélgetett a vörös iszapban lévõ lúg élettani hatásairól.
A kisalfold.hu dr. Zacher Gábor toxikológus fõorvost kérdezte arról, hogy milyen hatásai lehetnek a lúgos iszapnak az emberi szervezetre.
"Mivel ez az iszap magas kémhatású, ezért a bõrre kerülve, maródást, égést okozhat. A megfelelõ védõruha hiánya is veszélyes lehet. Nem véletlen, hogy a szakhatóságok emberei vegyvédelmi öltözetet viselnek. Az anyag a hétköznapi ruhák szövetébe kerülve is veszélyes. A vörös színt az anyagban lévõ vas-oxid, azaz a rozsda adja. A problémát az iszap lúgos vize jelenti" - tudtuk meg.
"Az anyaggal különbözõ fém-oxidok is bekerülhetnek a szervezetbe, ezek súlyos fémmérgezést okozhatnak. A következõ problémát a megszáradt iszap jelenti. A port a szél felkeverheti, a levegõbe, majd innen a légutakba kerül. Ennek szövõdménye tüdõkárosodás, vesezavar lehet. Ezért fontos, hogy minél elõbb begyûjtsék a káros iszapot."
"Sajnálatos, hogy a történtekben világelsõk vagyunk, így gyakorlatilag nem voltunk felkészülve, nem tudtuk mi a teendõ egy ilyen szituációban. Jamaicában modelleztek tavaly egy hasonló esetet, ennek eredményeképp azt állapították meg, hogy az érintett terület tartós környezetkárosodást szenvedett" - mondta Zacher Gábor.
A szennyezõ iszapot össze kell szedni, és az érintett területeken talajcserét is kell végezni. A szakember szerint ugyanis az anyag a talaj felsõ rétegeibe is beivódik.
"A magas Ph értékû anyag a folyókban halpusztulás okozhat. A 11-es Ph érték gyakorlatilag olyan, mintha hypo-ban úszkálnának a halak" - zárta szavait Zacher Gábor.
iszap